TANAUAN, Leyte, Pebrero 7 (PIA) – Maabot 17,300 nga mga eskwela nga kabataan tikang ha Tanauan ngan Tolosa nga mga bungto ha Leyte en magpapakakarawat hin mga knap sacks nga puno hin mga higamit ha eskwelahan tikang hin usa nga Korean NGO ngan gintawag nga Korea Food for the Hungry International, usa han damo nga mga makatawo nga organisasyon nga anhi yana, Pebrero 4, Martes, ha Sinirangan Bisayas.
An pandistribwer ha Tolosa en magtitikang ha alas’10 han aga han Pebrero 4 ngan mag-uupod hin 15 nga mga eskwelahan.
Samtang, an pandistribwer ha Tanauan en magtitikang ha ala’una han kulop ngan mag-uupod hin 45 nga mga eskwelahan.
Hi Dr. Sang Rok Suh han KFHI en nagpasabot ha Philippine Information Agency nga maski nag-utro pag-abri en damo nga mga eskwelahan dida han Enero 6, an mga klase en waray matutuhay mahitungod han kakulangan han mga higamit ha eskwelahan.
“Salit igdadagmit namon nga dadad-on an mga higamit ha eskwelahan tikang ha Manila,” sering ni Dr. Sang, samtang ginklaro niya nga an mga higamit ha eskwelahan en igdidistribwer ngadto han mga eskwela nga kabataan tikang ha Kindergarten ngadto ha Elementarya ngan han High School levels.
Hi Dr. Sang, nga nakanhi gihapon ha Rehiyon dida han Guinsaugon nga trahedya han 2006, en nagpasabot nga an mga higamit ha eskwelahan nga igdidistribwer en nakantindad P6.92 milyones.
“Bubutangan namon hin mga lapis, ballpens, mga para, krayola, art materials, colored papers, notebooks, labot la hin iba pa dida han knap sack,” sering niya.
Para hini nga gius, an mga Korean missionaries, mga Kristyano, ngan mga meyembro han simbahan, nga ha ngatanan en maabot 500 en bumulig han panulod han mga higamit ha eskwelahan hin maabot duha ka-adlaw didto ha army headquarter gym didto ha Manila ngan eni en ginpadara ha Tolosa ngan Tanauan pinaagi han kanan Pilipino military nga mga sarakyan.
“Nadiri kami paghambog hini nga amo gius. Gusto la namon nga an mga residente dida han nagkaiigo han Yolanda nga mga lugar ha Leyte nga makasantop nga damo nga mga nasud ha bug-os nga kalibutan en gusto bumulig, salit diri la hera mawarayan paglaum,” sering niya.
Dugang pa ni Dr. Sang nga an KFHI en umabot ha Leyte upat ka-adlaw matapos an bagyo Yolanda ngan nagdumara hin emergency relief food supply nga mga aktibidad, health care, paglikay han mga epidemics ngan nandistribwer hin mga tents.
“Ha pagkayan, aada kami hin usa nga hilaba nga panahon nga proyekto nga nakasentro han paghingayad han mga eskwelahan ngan han mga simbahan,” sering ni Dr. Sang. (Trans. by maa/PIA8) http://news.pia.gov.ph/index.php?article=1141391473026
war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn